gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3892, del 05-12-2000 (2000/9317)

Rotlle d'apel·lació número 493/2000. Cèdula de notificació.
-----------------------------------------------------------

### Dades del document

Número de DOGV
:   3892

Data del DOGV
:   05-12-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/9317


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 493/2000. Cèdula de notificació. [2000/F9317]
  
La Secció de Suport de la Secció Setena de l'Audiència Provincial de València ha dictat, en el rotlle d'apel·lació número 493/2000, la sentència que té l'encapçalament i la part dispositiva següents:
  
«Audiència Provincial de València
  
Secció Setena
  
València, 22 de setembre 2000
  
La Secció de Suport de la Secció Setena de l'Audiència Provincial de València, integrada per les magistrades referenciades més amunt, ha vist i examinat aquest rotlle d'apel·lació número 493/2000, que prové del judici verbal número 538/1999 del Jutjat de Primera Instància número 4 de València, en el qual han sigut parts, com a apel·lant, Francisca Povo Blasco, representada per la procuradora María José Cerverá García i assistida per la lletrada María del Mar Cañas Gómez, i com a apel·lats, Nang Saer, en rebel·lia, i el Consorci de Compensació d'Assegurances, representat per l'advocat de l'estat. És ponent la magistrada Carmen Ferrer Tárrega.
  
Decisió
  
Estimem en part el recurs d'apel·lació interposat per la procuradora Desamparados Barber Paría, en nom i representació de Rosario Escrivá Miñana, i hem de revocar la sentència de data 7 de febrer de 2000, dictada pel magistrat jutge del Jutjat de Primera Instància número 2 de València, en les actuacions de judici verbal número 424/1999, com també hem de condemnar solidàriament els demandats, Nag Saer i el Consorci de Compensació d'Assegurances, a què abonen a l'actora la quantitat de cent disset mil quatre-centes seixanta-dues pessetes (117.462 PTA) pels danys sofrits en el vehicle de propietat seua. S'ha d'aplicar al Consorci de Compensació d'Assegurances la franquícia de 70.000 pessetes.
  
S'imposen als demandats els interessos legals, que per al Consorci de Compensació d'Assegurances seran els interessos assenyalats en l'article 20 de la Llei del Contracte d'Assegurances, des que va ser requerit del pagament, el 15 de febrer de 1999, fins al pagament total, i per al codemandat Nang Saer els interessos legals de l'article 921 de la Llei d'Enjudiciament Civil des de la data de la present resolució.
  
No pertoca fer especial imposició de les costes processals causades en aquesta alçada ni en primera instància».
  
No s'hi pot interposar cap recurs.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Niang Saer.
Diari Oficial de la Generalitat Valenciana


Sumari del DOGV 3845, del 27-09-2000 (2000/7798)

RESOLUCIÓ de 19 de setembre de 2000, del director general de l'Institut Valencià de la Joventut, per la qual es desplega el que disposa la base quarta de l'Ordre de 14 d'agost de 2000, de la Conselleria de Benestar Social.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3845

Data del DOGV
:   27-09-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/7798


Data del document
:   19-09-2000

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * associació
    * suport econòmic
    * jove
    * moviment juvenil
    * voluntariat social
    * ajuda pública

RESOLUCIÓ de 19 de setembre de 2000, del director general de l'Institut Valencià de la Joventut, per la qual es desplega el que disposa la base quarta de l'Ordre de 14 d'agost de 2000, de la Conselleria de Benestar Social. [2000/M7798]
  
Per l'Ordre de 14 d'agost de 2000, de la Conselleria de Benestar Social, es va fer pública la convocatòria de subvencions a consells locals de joventut i associacions juvenils d'àmbit local, per a l'any 2000, en matèria de voluntariat.
  
En la seua base quarta es disposa que el director general de l'Institut Valencià de la Joventut nomenarà una comissió d'avaluació, la composició nominal de la qual es publicarà en el Diari Oficial de la Generalitat Valenciana.
  
Per tot allò, i fent ús de les atribucions que em confereix l'article 7 de la Llei 4/1989, de 26 de juny, de la Generalitat Valenciana, sobre l'Institut Valencià de la Joventut, resolc:
  
Primer
  
Nomenar membres de la comissió avaluadora les persones següents:
  
President: Joan Carles Cuenca i Bolinches, cap del Servei de Participació Juvenil de l'IVAJ.
  
Vocals:
  
- En representació del Consell de la Joventut de la Comunitat Valenciana: Miguel Bailach Luengo, Eva Hernández López i Cristina Mollà Herrera .
  
- Funcionaris de la Generalitat Valenciana adscrits a l'IVAJ: Carlos Pastor Ventura, Angeles Cuenca Adam i Amelia Amaya Rocher, que actuarà com a secretària.
  
Suplents:
  
Presidenta: Silvia Albert Guardiola, cap del Servei de Promoció Juvenil de l'IVAJ.
  
Vocals:
  
- En representació del Consell de la Joventut de la Comunitat Valenciana: Francesc Medrano Burruezo, Santiago Tormo Esteve i Miguel Santos Mayor.
  
- Funcionaris de la Generalitat Valenciana adscrits a l'IVAJ: Julio Moreno Moreno, Enrique Martí Sabaté i Amparo Masiá Carrascosa, que actuarà com a secretària.
  
Segon
  
Als membres d'aquesta comissió els serà d'aplicació el que disposen els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3697, del 28-02-2000 (2000/1144)

Expedient número V-DAFP-411/1998. Notificació als interessats de la resolució d’expedient administratiu de desnonament, per falta de pagament.
----------------------------------------------------------------------------------------------------------------------------------------------

### Dades del document

Número de DOGV
:   3697

Data del DOGV
:   28-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/1144


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient número V-DAFP-411/1998. Notificació als interessats de la resolució d'expedient administratiu de desnonament, per falta de pagament. [2000/S1144]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen, la resolució de desnonament administratiu per falta de pagament.
  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA, a l'avinguda de la Plata, núm. 50-baix, de València, en horari de 09.00 a 13.00 hores, de dilluns a divendres, excepte festius, disposant d'un termini, a tal fi, de 15 dies hàbils.
  
Expedient: V-DAFP-411/1998
  
Codi de l'habitatge: 6154467335
  
Adreça: Mariano Benlliure, núm. 013, pta. 15
  
Població: Tavernes Blanques
  
Adjudicatari: Bernabé Soriano Gallego
  
Règim de cessió: arrendament
  
Data resolució:11.01.1999
Diari Oficial de la Generalitat Valenciana


Sumari del DOGV 3673, del 25-01-2000 (2000/442)

Informació pública de l’alternativa tècnica de programa d’actuació integrada de la unitat d’execució 01.UE.R del document de revisió del Pla General de Castelló de la Plana.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   3673

Data del DOGV
:   25-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/442


Organisme emissor
:   Calviga, SA

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució 01.UE.R del document de revisió del Pla General de Castelló de la Plana. [2000/M442]
  
La mercantil Calviga SA ha formulat alternativa tècnica de programa d'actuació integrada de la unitat d'execució 01.UE.R del document de revisió del Pla General de Castelló de la Plana, que conté memòria del programa i avantprojecte d'urbanització, a l'empara del que disposen els articles 45 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994).
  
En aplicació del que estableix l'article 48.1.C) de l'esmentada llei, se sotmeten els documents a informació pública pel termini de 20 dies hàbils a partir del dia següent al de la publicació d'aquest anunci en el Diari Oficial de la Generalitat Valenciana, durant el qual els interessats podran formular al·legacions i alternatives tècniques que els convinguen segons dret i que seran presentades davant el Registre General de l'Ajuntament de Castelló de la Plana.
  
En el mateix termini de 20 dies, qualsevol persona:
  
a) Podrà consultar els documents protocol·litzats en la Notaria del senyor Enrique Ferrero María, al carrer Major, 31, 3er, de Castelló de la Plana (protocol 4.799 de 30 de desembre de 1999).
  
b) Podrà comparéixer en l'esmentada notaria per a obtenir còpia de l'acta de protocol·lització dels projectes o sol·licitar l'exhibició d'aquesta.
  
c) Podrà consultar l'esmentada documentació, així com l'expedient administratiu (registre d'entrada núm. 68.292 de 29 de desembre de 1999), en l'Ajuntament de Castelló de la Plana, els dies hàbils en horari d'atenció al públic.
  
Les proposicions juridicoeconòmiques es presentaran també en el Registre General de l'Ajuntament de Castelló de la Plana, durant els cinc dies següents al venciment del termini de 20 dies abans assenyalat.
Diari Oficial de la Generalitat Valenciana


Sumari del DOGV 3678, del 01-02-2000 (2000/547)

Expedient número 1/2000. Adjudicació de la contractació d'una assegurança de responsabilitat patrimonial de la Conselleria de Sanitat.
--------------------------------------------------------------------------------------------------------------------------------------

### Dades del document

Número de DOGV
:   3678

Data del DOGV
:   01-02-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/547


Organisme emissor
:   Conselleria de Sanitat

Tipus de document
:   Anunci

Expedient número 1/2000. Adjudicació de la contractació d'una assegurança de responsabilitat patrimonial de la Conselleria de Sanitat. [2000/Q547]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General per als Recursos Humans i Econòmics. Carrer de Misser Mascó, 31-33. 46691 València. Telèfon: 50 815 93 80; fax: 96 386 66 07.
  
c) Número d'expedient: 1/2000.
  
2. Objecte del contracte
  
a) Tipus de contracte: contracte de serveis.
  
b) Descripció de l'objecte: contractació d'una assegurança de responsabilitat patrimonial de la Conselleria de Sanitat.
  
c) Lot: -
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.628 de 18 de novembre de 1999, Boletín Oficial del Estado i Diario Oficial de las Comunidades Europeas .
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: cinc-cents milions de pessetes (178.671.642 pessetes/3.005.060,52 euros).
  
5. Adjudicació
  
a) Data: 4 de gener del 2000.
  
b) Contractista: desert.
  
c) Import d'adjudicació: declarat desert.
Diari Oficial de la Generalitat Valenciana


Sumari del DOGV 3778, del 23-06-2000 (2000/4536)

RESOLUCIÓ de 24 de maig de 2000, de l'Institut Valencià de Finances, per la qual anuncia l'emissió de pagarés de la Generalitat per un import de 7.063.000,00 euros, emissió de 24 de maig de 2000.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3778

Data del DOGV
:   23-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4536


Data del document
:   24-05-2000

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * títol de crèdit
    * deute públic

RESOLUCIÓ de 24 de maig de 2000, de l'Institut Valencià de Finances, per la qual anuncia l'emissió de pagarés de la Generalitat per un import de 7.063.000,00 euros, emissió de 24 de maig de 2000. [2000/A4536]
  
El Conveni de Col·laboració del programa d'emissió de pagarés de la Generalitat Valenciana regula i especifica les característiques de les emissions de pagarés que realitza la Generalitat Valenciana.
  
Les lleis anuals de pressupostos estableixen els límits per al deute de la Generalitat Valenciana i per al deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998, de la Conselleria d'Economia, Hisenda i Administració Pública, atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Ordre de 17 de febrer de 1995, de la Conselleria d'Economia i Hisenda, i la Resolució de 29 de desembre de 1998, del director general de l'Institut Valencià de Finances, regulen el procediment de subscripció pública de deute de la Generalitat Valenciana en tram minorista.
  
Per això i d'acord amb la normativa exposada anteriorment, s'han adjudicat pagarés per un import de 7.063.000,00 euros, i amb la finalitat d'iniciar la seua cotització en la Borsa de Valors de València, resolc:
  
Anunciar l'emissió de pagarés de la Generalitat Valenciana, sota la representació d'anotacions en compte, pels terminis i els imports següents:
  
Termini Import Import
  
 adjudicat adjudicat
  
 (euros) (pessetes)
  
6 mesos 4.857.000,23 065.616.802
  
12 mesos 2.206.000,06 481.365.516
  
València, 24 de maig de 2000.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3707, del 13-03-2000 (2000/1941)

Informació pública de l’acord de suspensió de llicències.
---------------------------------------------------------

### Dades del document

Número de DOGV
:   3707

Data del DOGV
:   13-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1941


Organisme emissor
:   Ajuntament de València

Tipus de document
:   Anunci

Informació pública de l'acord de suspensió de llicències. [2000/A1941]
  
El Ple de l'Ajuntament, en la sessió ordinària del dia 25 de febrer de 2000, va adoptar l'acord següent:
  
«Vist l'informe que figura en l'expedient i amb el dictamen de la Comissió Informativa d'Urbanisme, s'acorda:
  
Acordar la suspensió de l'atorgament de llicències amb l'objecte d'estudiar la reforma del planejament en l'àrea integrada pels immobles ocupats pels edificis números 4 i 6 del carrer de Colom, número 3 del carrer Ciril Amorós i els situats a la part de darrere del carrer Colom, número 6 i al pati interior del mateix immoble amb els números de parcel·les cadastrals 6021702, 6021703, 6021720 y 6021721. Aquesta suspensió s'estendrà a les llicències d'enderroc i edificació, i això durant el termini d'un any.»
Diari Oficial de la Generalitat Valenciana


Sumari del DOGV 3796, del 19-07-2000 (2000/5673)

Informació pública del programa per al desenvolupament de l'actuació integrada de la unitat d'execució número 1, sector PAU-18 Azahar-2, i part del PAU 19.
-----------------------------------------------------------------------------------------------------------------------------------------------------------

### Dades del document

Número de DOGV
:   3796

Data del DOGV
:   19-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5673


Organisme emissor
:   Ajuntament d'Orihuela

Tipus de document
:   Anunci

Informació pública del programa per al desenvolupament de l'actuació integrada de la unitat d'execució número 1, sector PAU-18 Azahar-2, i part del PAU 19. [2000/X5673]
  
L'agrupació d'interès urbanístic La Asomada I ha presentat en aquest ajuntament el programa per al desenvolupament de l'actuació integrada de la unitat d'execució número 1, sector PAU-18 Azahar 2, i part del PAU-19 del Pla General Municipal d'Ordenació Urbana.
  
L'alternativa tècnica formulada comprèn pla parcial, expedient d'homologació, projecte d'urbanització i còpia d'escriptura de protocol·lització dels estatut de l'agrupació.
  
De conformitat amb allò disposat en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública la proposta de programa presentat, pel termini de 20 dies hàbils, comptat a partir de l'endemà de la publicació del present anunci.
  
Durant la informació pública la documentació tècnica presentada romandrà exposada al Departament d'Urbanisme de l'ajuntament, amb les observacions assenyalades als informes tècnics municipals obrants a l'expedient i que hauran de ser subsanades, i s'admetran al·legacions i propostes tècniques alternatives a la presentada. Durant els cinc dies següents a l'acabament del termini d'informació pública i tret que se n'acorde la pròrroga de 20 dies addicionals, en els casos legalment previstos, s'hi podran presentar les propostes juridicoeconòmiques.
  
Alhora, es significa que el present anunci es publica igualment als efectes previstos en l'article 59.4 de la Llei de Règim Jurídic de les Administracions Públiques i del Procediment Administratiu Comú, per als interessats que siguen desconeguts o amb domicili ignorat.
Diari Oficial de la Generalitat Valenciana


Sumari del DOGV 3799, del 24-07-2000 (2000/5958)

RESOLUCIÓ de 17 de juliol de 2000, de la Universitat d'Alacant, per la qual es nomena professora titular d'universitat (A2099), en l'àrea de coneixement de Química Inorgànica la senyora Mª José Illán Gómez.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3799

Data del DOGV
:   24-07-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/5958


Organisme emissor
:   Universitat d'Alacant

Tipus de document
:   Resolució

RESOLUCIÓ de 17 de juliol de 2000, de la Universitat d'Alacant, per la qual es nomena professora titular d'universitat (A2099), en l'àrea de coneixement de Química Inorgànica la senyora Mª José Illán Gómez. [2000/S5958]
  
Segons el que es disposa en el Reial Decret 1.888/1984, de 26 de setembre i el Reial Decret 898/1985, de 30 d'abril, i a proposta de la Comissió Docent Jutjadora del concurs convocat per Resolució d'aquesta Universitat d'Alacant de 15 d'octubre de 1999 (BOE de 28 d'octubre), es nomena professora titular d'universitat (A2099), en l'àrea de coneixement de Química Inorgànica, Departament de Química Inorgànica la senyora Mª José Illán Gómez.
Diari Oficial de la Generalitat Valenciana


Sumari del DOGV 3855, del 10-10-2000 (2000/8135)

Recurs contenciós administratiu número 294/2000. Citació a termini.
-------------------------------------------------------------------

### Dades del document

Número de DOGV
:   3855

Data del DOGV
:   10-10-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/8135


Organisme emissor
:   Conselleria de Justícia i Administracions Públiques

Tipus de document
:   Anunci

Recurs contenciós administratiu número 294/2000. Citació a termini. [2000/M8135]
  
La secretària general de la Conselleria de Justícia i Administracions Públiques fa saber:
  
Que la Federación de Trabajadores de la Enseñanza de la Unión General de Trabajadores del País Valencià (FETE-UGT PV), ha interposat recurs contenciós administratiu pel procediment abreujat número 294/2000 davant del Jutjat Contenciós Administratiu número 7 de València, contra la inactivitat de l'administració davant de la sol·licitud de data 22 de febrer de l'any 2000, dirigida pel president de la Mesa General de Negociació de la Comunitat Valenciana, el conseller de Justícia i Administracions Públiques, sobre compliment de l'acord subscrit entre la Generalitat Valenciana i les organitzacions sindicals per al període 1995-1997, sobre condicions de treball en la funció pública, pel que fa a fer efectius els plans d'acció social en els termes que assenyala el mencionat acord.
  
Per tant, en compliment d'allò que s'ha disposat en l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es comunica als possibles interessats que ha sigut remés a la citada sala l'expedient administratiu impugnat i se'ls cita pel termini de nou dies, per tal que puguen comparéixer en les referides actuacions, si ho estimen convenient, mitjançant escrit en la deguda forma dirigit al Jutjat Contenciós Administratiu número 7 de València. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3831, del 07-09-2000 (2000/7187)

Expedient número 15/1999. Adjudicació de les obres de restauració de la façana exterior de l'església de Begonya.
-----------------------------------------------------------------------------------------------------------------

### Dades del document

Número de DOGV
:   3831

Data del DOGV
:   07-09-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/7187


Data del document
:   08-08-2000

Organisme emissor
:   Ajuntament de Sagunt

Tipus de document
:   Resolució

Anàlisi jurídica

 Descriptors 

:   * protecció del patrimoni
    * adjudicació de contracte administratiu

Expedient número 15/1999. Adjudicació de les obres de restauració de la façana exterior de l'església de Begonya. [2000/F7187]
  
1. Entitat adjudicadora
  
a) Organisme: Ajuntament de Sagunt.
  
b) Dependència que tramita l'expedient: Departament de Contractació.
  
c) Número d'expedient: 15/1999.
  
2. Objecte del contracte
  
a) Tipus de contracte: obres.
  
b) Descripció de l'objecte: restauració de la façana exterior de l'església de Begonya.
  
c) Publicacions: Diari Oficial de la Generalitat Valenciana, de data 31 de maig de 2000.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: públic obert.
  
c) Forma: concurs.
  
4. Pressupost base de licitació
  
Import total: 19.316.652 pessetes.
  
5. Adjudicació
  
a) Data: 26 de juliol de 2000.
  
b) Contractista: Geotecnia Cimientos, SA.
  
c) Nacionalitat: espanyola.
  
d) Import d'adjudicació: 87.168.382 pessetes.